

RAPORT DE SPECIALITATE
referitor la proiectul de hotărâre privind aprobarea încheierii unui protocol de colaborare între Comuna Șoldanu, Județul Călărași și Serviciul Public Pentru Gestionarea Câinilor Fără Stăpân Călărași (S.P.P.G.C.F.S.) Călărași, începând cu iulie 2023
Subsemnatul, Petrică VLĂSCEANU, șeful Serviciului Voluntar pentru Situații de Urgență al Comunei Șoldanu, Județul Călărași, 
Văzând:
· Referatul de aprobare nr. 3403 din 16.06.2023, elaborat de Valeriu MUSTĂȚEA, Viceprimarul Comunei Șoldanu cu atribuții de primar, prin care propune adoptarea unei hotărâri pentru aprobarea încheierii unui protocol de colaborare între Comuna Șoldanu, Județul Călărași și Serviciul Public Pentru Gestionarea Câinilor Fără Stăpân Călărași (S.P.P.G.C.F.S.) Călărași, începând cu iulie 2023;
· Proiectul de hotărâre nr. 35 din 16.06.2023 privind aprobarea încheierii unui protocol de colaborare între Comuna Șoldanu, Județul Călărași și Serviciul Public Pentru Gestionarea Câinilor Fără Stăpân Călărași (S.P.P.G.C.F.S.) Călărași, începând cu iulie 2023.
Analizând prevederile:
· Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările şi completările ulterioare;
· Hotărârii Guvernului nr. 1059/2013 pentru aprobarea normelor metodologice de aplicare a Ordonanței de Urgență a Guvernului nr. 155/2001, privind aprobarea programului de gestionare a câinilor fără stăpân, cu modificările și completările ulterioare;
· Legii nr. 205/2004 privind protecția animalelor, cu modificările și completările ulterioare;
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare.
Luând în considerare:
· Hotărârea Consiliului Local al Comunei Șoldanu nr. 2 din 27 ianuarie 2022 privind aprobarea înființării Serviciului public pentru gestionarea câinilor fără stăpân din Comuna Șoldanu, Județul Călărași, Regulamentului de organizare și funcționare, formei de gestiune, Studiului de oportunitate, Caietului de sarcini și Contractului-cadru;
· Hotărârea Consiliului Local al Municipiului Călărași nr. 31 din 25.03.2021 privind aprobarea Protocolului de colaborare între Serviciul Public pentru Gestionarea Câinilor fără Stăpân Călărași și Unitățile Administrativ Teritoriale învecinate precum și Unitățile Administrativ Teritoriale de pe raza județului, în vederea prestării serviciului de gestionare a câinilor fără stăpân și a tarifelor practicate în desfășurarea activităților specifice, modificată prin Hotărârea Consiliului Local al Municipiului Călărași nr. 28 din 28.02.2023;
· Hotărârea Consiliului Local al Comunei Șoldanu nr. 9 din 10.02.2022 privind aprobarea încheierii protocolului de colaborare între Comuna Șoldanu, Județul Călărași și Serviciul Public Pentru Gestionarea Câinilor Fără Stăpân Călărași (S.P.P.G.C.F.S.) Călărași.
Față de cele prezentate mai sus, având în vedere dispozițiile art. 139 alin. (1) și alin. (3) lit. f) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și constatând că proiectul de hotărâre propus nu contravine legii nici prin conținut, nici prin redactare, îndeplinind cerințele de legalitate, că acesta îndeplinește cerințele de oportunitate și necesitate, propunem Consiliului Local al Comunei Șoldanu adoptarea unei hotărâri privind încheierii unui protocol de colaborare între Comuna Șoldanu, Județul Călărași și Serviciul Public Pentru Gestionarea Câinilor Fără Stăpân Călărași (S.P.P.G.C.F.S.) Călărași, începând cu iulie 2023, în forma propusă de inițiator.

Șeful SVSU Șoldanu,
Petrică VLĂSCEANU
